Johans Rīvijs (mācītājs)
Šis raksts ir par Dobeles luterāņu mācītāju. Par citām jēdziena Johanu Rīviju nozīmēm skatīt nozīmju atdalīšanas lapu. Johans Rīvijs (Johann Rivius de Recklinghausen, miris pirms 1586), reizēm nepareizi dēvēts par Johanu Ringu, bija Reformācijas laika Rīgas latviešu Jēkaba baznīcas draudzes, vēlāk Dobeles draudzes luterāņu mācītājs. Pirmās latviešu garīgo tekstu rokasgrāmatas autors. J. Rīvija tulkojumi bija nozīmīgi ar to, ka tajos izmantoti agrāko latviešu grāmatu teksti, Jēkaba baznīcas 1530. un 1537. gadā izdotie latviešu katķismi, saglabājot ziņas par tā laika latviešu valodu.